หุ้นโซลปิดพุ่ง 1.04% เหตุนลท.คลายวิตก Brexit
หุ้นโซลปิดพุ่ง 1.04% เหตุนลท.คลายวิตก Brexit
29 มิ.ย. 2559

ดัชนีคอมโพสิตตลาดหุ้นเกาหลีใต้ปิดพุ่งในวันนี้ เนื่องจากนักลงทุนเริ่มคลายความวิตกกังวลเกี่ยวกับการที่อังกฤษถอนตัวออกจากสหภาพยุโรป (Brexit)
ดัชนีคอมโพสิตตลาดหุ้นเกาหลีใต้ (KOSPI) พุ่งขึ้น 20.14 จุด หรือ +1.04% ปิดที่ 1,956.36 จุด โดยมีปริมาณการซื้อขาย 446.7 ล้านหุ้น มูลค่า 4.76 ล้านล้านวอน (4.1 พันล้านดอลลาร์) โดยมีหุ้นบวกมากกว่าหุ้นลบในสัดส่วน 696 ต่อ 140
วานนี้รัฐบาลเกาหลีใต้ประกาศได้ประกาศแผนกระตุ้นการคลังมูลค่า 20 ล้านล้านวอน (1.7 หมื่นล้านดอลลาร์สรัฐ) ในช่วงครึ่งปีหลังของปีนี้ รวมถึงแผนงบประมาณเพิ่มเติมมูลค่า 10 ล้านล้านวอน ซึ่งงบในส่วนนี้จะนำไปใช้ดูดซับผลกระทบจากผลพวง Brexit และสนับสนุนการเติบโตของเศรษฐกิจเกาหลีใต้